[{"text_idx": "#000002", "text": "Legazpitik On\u0303atira bidean topatuko dugu baseliza, Mirandaolako Parkearen parean. Legazpiko lehenengo tenplua izan zela uste da, 1556tik hura aipatzen duten dokumentuak baitaude. Eskuineko horman, sarrera-atea dago, erdi-puntuko arkuarekin eta hiru gezileihorekin."}, {"text_idx": "#000004", "text": "Halaber, azpimarratzekoa da horman txertatutako harlanduzko azpila, aldarearen ezker-atzealdean dagoena."}, {"text_idx": "#000005", "text": "Baselizaren parean zegoen Domingo de Aguirre misiolari apostolikoaren jaiotetxea (1652-1724). Haren zenbait oroigarri gordeta daude baselizaren barruan. Sarrerako atearen pareko horman, koadro txiki batek honela dio:"}, {"text_idx": "#000007", "text": "Koadroaren azpian arrosario-ale bat ikus daiteke, euskarri metalikoan ahokatuta. Domingo de Aguirreren gurutzea ere baselizan gordeta dago."}, {"text_idx": "#000009", "text": "Aldarearen atzean aulki bitxi bat dago, erditzeko aulkia omen zena.\nSan Migel egunean Legazpiko bizilagunak baselizara doaz, meza entzutera. Goizeko hamaiketan izaten da elizkizuna, eta, gero, inguruetako bizilagunek salda, txorizoa, odolkia eta ardoa ematen diete bertaratzen direnei. Jaieguna astean zehar egokitzen bada, herriko ikastetxeak haurrekin doaz baselizara."}, {"text_idx": "#000013", "text": "Hirigune historikoa. Erdi Aroko herria"}, {"text_idx": "#000014", "text": "\u201cAskatasun Egarria\u201d Iparragirreren mausoleoa (1981)"}]